Prienų rajono savivaldybės tarybai

SPRENDIMO „DĖL AMORTIZACINIŲ ATSKAITYMŲ NUSIDĖVĖJIMUI ATKURTI, PATAISOS KOEFICIENTŲ, RODANČIŲ BŪSTO BŪKLĘ (NUSIDĖVĖJIMĄ), IR RINKOS PATAISOS KOEFICIENTŲ SAVIVALDYBĖS BŪSTO IR SAVIVALDYBĖS SOCIALINIO BŪSTO NUOMOS MOKESČIAMS APSKAIČIUOTI NUSTATYMO“ PROJEKTO AIŠKINAMASIS RAŠTAS

Sprendimo projekto tikslas ir uždaviniai:

Vadovaujantis Lietuvos Respublikos paramos būstui įsigyti ar išsinuomoti įstatymu (toliau – Įstatymas), Lietuvos Respublikos Vyriausybės patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodika (toliau – Metodika), Lietuvos Respublikos aplinkos ministro patvirtintu statybos techniniu reglamentu STR1.12.06:2002, nustatyti Prienų rajono savivaldybei (toliau – savivaldybė) nuosavybės teise priklausančių būstų amortizacinių atskaitymų nusidėvėjimui atkurti (An) apskaičiavimo tvarką ir skaičiavimams naudojamų koeficientų (Vsv, h, T) dydžius, pataisos koeficientus, rodančius būsto būklę (nusidėvėjimą) (Ki) ir rinkos pataisos koeficientus (R), kurie bus taikomi savivaldybei nuosavybės teise priklausančių būstų nuomos mokesčiui apskaičiuoti.

Siūlomos teisinio reguliavimo nuostatos:

Įstatymo 20 straipsnio 10 dalyje, 21 straipsnio 1 dalyje numatyta, kad savivaldybės būsto ir socialinio būsto nuomos mokesčio dydį apskaičiuoja savivaldybės administracija ar kitas subjektas, turintis teisės aktų suteiktus įgaliojimus, pagal amortizacinius atskaitymus nusidėvėjimui atkurti, vietovės pataisos koeficientą, būsto naudingąjį plotą, nusidėvėjimą ir aprūpinimą komunaliniais patogumais, vadovaudamiesi Vyriausybės patvirtinta Metodika. Savivaldybės taryba tvirtina amortizacinius atskaitymus nusidėvėjimui atkurti (An), pataisos koeficientą, rodantį būsto būklę (nusidėvėjimą) (Ki), ir nustato rinkos pataisos koeficientus (R). Nustatyti dydžiai bus taikomi skaičiuojant savivaldybei nuosavybės teise priklausančių būstų nuomos kainas nuo 2024 m. birželio 1 d.

Laukiami rezultatai:

Patvirtinus naujus koeficientus, kurie bus naudojami apskaičiuojant savivaldybei nuosavybės teise priklausančių būstų nuomos kainas, bus perskaičiuotas savivaldybės būstų nuomininkams taikomas nuomos mokesčio dydis. Nuomos mokestis padidės visiems nuomininkams, todėl į savivaldybės biudžetą bus surinkta daugiau lėšų, kurias bus galima panaudoti savivaldybės būsto fonde esantiems būstams atnaujinti ar buities sąlygoms nuomojamuose būstuose pagerinti.

Lėšų poreikis ir šaltiniai:

Sprendimui įgyvendinti papildomos lėšos nereikalingos.

Kiti sprendimui priimti reikalingi pagrindimai, skaičiavimai ar paaiškinimai:

Amortizaciniai atskaitymai nusidėvėjimui atkurti, apskaičiuojant socialinio būsto ar kito savivaldybės būsto nuomos mokestį (eurais už 1 kv. m būsto naudingojo ploto per mėnesį) (An), apskaičiuojami taikant valstybės įmonės Registrų centro direktoriaus įsakymu patvirtintas Gyvenamųjų pastatų 1 kubinio metro vidutines statybos vertes ir pagal Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR1.12.06:2002 „Statinio naudojimo paskirtis ir gyvavimo trukmė“ patvirtinimo“ patvirtinto statybos techninio reglamento STR1.12.06:2002 „Statinio naudojimo paskirtis ir gyvavimo trukmė“ priede nustatytą pastato gyvavimo trukmę, priklausomai nuo statinio naudojimo paskirties ir statybos produktų, iš kurių jis pastatytas. Skaičiuojant savivaldybei nuosavybės teise priklausančių būstų nuomos kainas, pataisos koeficientai, rodantys būsto būklę (nusidėvėjimą), nustatomi atsižvelgiant į VĮ Registrų centro nekilnojamojo turto registro pateikiamus duomenis apie konkretaus būsto fizinį nusidėvėjimą ir įvertinus faktinę nuomojamo būsto būklę.

Vadovaujantis Įstatymo 20 straipsnio 10 dalimi ir Metodika, apskaičiuojant savivaldybės būsto nuomos kainą turi būti taikomas tokio dydžio rinkos pataisos koeficientas (R), kad savivaldybės būsto nuomos mokesčio dydis atitiktų tos savivaldybės teritorijos, kurioje yra nuomojamas būstas, rinkoje nuomojamo būsto nuomos mokesčio dydį (rinkos kainą), išskyrus atvejus, kai savivaldybės būstas nuomojamas Įstatymo 20 straipsnio 9 dalyje nurodytais atvejais:

1) asmeniui, kuriam iki senatvės pensijos amžiaus sukakties yra likę 5 ar mažiau metų, ar kitam asmeniui, kuris yra be šeimos;

2) asmeniui, kuris yra neįgalusis, ar šeimai, kurioje yra neįgaliųjų;

3) šeimai, auginančiai tris ar daugiau vaikų ir (ar) vaikų, kuriems nustatyta nuolatinė globa (rūpyba);

4) šeimai, kurioje motina arba tėvas, globėjas (rūpintojas) vienas augina vieną ar daugiau vaikų ir (arba) vaiką (vaikus), kuriam (kuriems) nustatyta nuolatinė globa (rūpyba).

Nurodytais atvejais apskaičiuojant savivaldybės būsto nuomos kainą siūloma taikyti koeficientą R=1,2.

Sprendimu taip pat siūloma diferencijuoti savivaldybės (ne socialinių) būstų nuomininkams taikomo rinkos pataisos koeficiento dydžius, priklausomai nuo to, kokiame name yra nuomojamas būstas. Gyvenamųjų patalpų nuomininkams, kurių nuomojami būstai yra bendrabučio tipo (gyvenamųjų patalpų / kambarių su bendrojo naudojimo patalpomis) namuose, siūloma taikyti rinkos pataisos koeficientą R꞊2 (dydis nesikeičia). Renovuotuose namuose esančių butų nuomininkams siūloma taikyti rinkos pataisos koeficiento dydį R꞊3, o nerenovuotuose namuose – R꞊2,5. Toks siūlymas teikiamas atsižvelgiant į tai, kad už atliktą renovaciją moka būsto savininkas (šiuo atveju savivaldybė), o renovuotuose namuose esančių butų išlaikymas (mokestis už būsto šildymą) nuomininkams kainuoja mažiau. Todėl būtų teisinga, kad jiems taikomas nuomos mokestis būtų didesnis.

Lyginamasis variantas:

Amortizacinių atskaitymų nusidėvėjimui atkurti, pataisos koeficientų, rodančių būsto būklę (nusidėvėjimą), ir rinkos pataisos koeficientų savivaldybės būsto ir savivaldybės socialinio būsto nuomos mokesčiams apskaičiuoti nustatymo lyginamasis variantas:

1. Nustatyti, kad amortizaciniai atskaitymai nusidėvėjimui atkurti, skaičiuojant socialinio būsto ar kito savivaldybės būsto nuomos mokestį (eurais už 1 kv. metrą būsto naudingojo ploto per mėnesį) (An), kiekvienam būstui apskaičiuojami atskirai pagal Socialinio būsto ir kito savivaldybės būsto nuomos mokesčių apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Socialinio būsto ir kito savivaldybės būsto nuomos mokesčių apskaičiavimo metodikos patvirtinimo“, (toliau–Metodika) Metodikos 4 punkte nurodytą formulę An= (Vsv x h)/ (T x 12), kur:

1.1. Vsv – vidutinė socialinio būsto ar kito savivaldybės būsto 1 kub. metro statybos vertė eurais, atsižvelgiant į pastato tūrį, kurią tvirtina VĮ Registrų centro direktorius tvirtinama valstybės įmonės Registrų centro direktoriaus įsakymu ir skelbiama valstybės įmonės Registro centro interneto svetainėje;

1.2. h = 3 – socialiniam būstui ar kitam savivaldybės būstui taikomas aukščio koeficientas, kaip nurodyta Metodikos 4 punkte siekiant vidutinę 1 kub. metro rinkos vertę perskaičiuoti į vidutinę būsto 1 kv. metro statybos vertę:

1.3. T – amortizacinių atskaitymų normatyvas (metais) Prienų rajono savivaldybei nuosavybės teise priklausančių gyvenamosios paskirties pastatų nusidėvėjimui atkurti:

1.3.1. plytų mūro, mišrių konstrukcijų, stambiaplokščių pastatų – 100;

1.3.2. apmūrytų pastatų (medinių, medinių su karkasu, rąstinių) – 70;

1.3.3. rąstinių pastatų – 60;

1.3.4. medinių, medinių su karkasu pastatų – 40.

1.4. 12 – metų mėnesių skaičius metuose., kaip nurodyta Metodikos 4 punkte.

2. Nustatyti:

2.1. pataisos koeficientus, rodančius socialinio būsto ar kito savivaldybės būsto būklę (nusidėvėjimą) (Ki):

2.1.1. Ki = 1 – geros būklės socialinis būstas ar kitas savivaldybės būstas, kurio nusidėvėjimas neviršija 30 procentų;

2.1.2. Ki = 0,9 0,8 – patenkinamos būklės socialinis būstas ar kitas savivaldybės būstas, kurio nusidėvėjimas yra nuo 30 iki 45 60 procentų;

2.1.3. Ki = 0,8 0,6 – patenkinamos blogos būklės socialinis būstas ar kitas savivaldybės būstas, kurio nusidėvėjimas yra nuo 45 iki 60 procentų didesnis kaip 60 procentų;

2.1.4. Ki = 0,7 – blogos būklės socialinis būstas ar kitas savivaldybės būstas, kurio nusidėvėjimas yra nuo 60 iki 65 procentų;

2.1.5. Ki = 0,6 – blogos būklės socialinis būstas ar kitas savivaldybės būstas, kurio nusidėvėjimas yra didesnis kaip 65 procentai.

2.2. rinkos pataisos koeficientus (R), taikomus Prienų rajono savivaldybės būsto (išskyrus socialinį būstą) nuomos mokesčiui apskaičiuoti:

2.2.1. būstams, esantiems renovuotuose namuose, – R ꞊ 4 3;

2.2.2. būstams, esantiems nerenovuotuose namuose, – R ꞊ 3 2,5;

2.2.3. bendrabučio tipo (gyvenamųjų patalpų / kambarių su bendrojo naudojimo patalpomis) gyvenamųjų patalpų nuomininkams – R ꞊ 2;

2.2.4. kai savivaldybės būstas nuomojamas Paramos būstui įsigyti ar išsinuomoti įstatymo 20 straipsnio 9 dalyje nurodytais atvejais – R = 1,2.

Skyriaus vedėja	Sandra Mekionienė